الازہر مسجد

جامع ازہر (عربی: الجامع الأزهر) مصر کے شہر قاہرہ کی ایک مسجد ہے۔
قاہرہ شہر کا قیام فاطمی جنرل جوہر صقلی نے اپنے اس وقت کے خلیفہ معز لدین اللہ کے حکم سے، 969ء میں فاطمیوں کی مصر کی فتح کے بعد کیا تھا، جو صقلیہ کے ایک سابق یونانی غلام تھے۔ شہر کا اصل نام المنصوریہ, جدید تونس میں فاطمی خلافت کی سابقہ نشست المنصوریہ کے نام پر رکھا گیا تھا۔ پہلی بار 972ء میں استعمال ہونے والی اس مسجد کا نام شاید جامع المنصوریہ رکھا گیا تھا، جیسا کہ اس وقت عام رواج تھا۔ یہ معز لدین اللہ تھا جس نے شہر کا نام بدل کر القاہرہ (قاہرہ) رکھا۔ اس طرح مسجد کا نام جامع القاہرہ ہو گیا۔ مسجد کا موجودہ نام، الازہر، معز لدین اللہ کی خلافت اور مصر میں دوسرے فاطمی خلیفہ عزیز باللہ کے دور حکومت کے اختتام کے درمیان تبدیل ہوا تھا۔
جامعہ الازہر (/ˈɑːzhɑːr/ AHZ-har; عربی: جامعة الأزهر (الشريف)، بین الاقوامی اصواتی ابجدیہ: [ˈɡæmʕet elˈʔɑzhɑɾ eʃʃæˈɾiːf]، "(معزز) جامعہ الازہر") قاہرہ ، مصر میں ایک عوامی یونیورسٹی ہے۔ قاہرہ المعز میں الازہر مسجد کے ساتھ وابستہ یہ مصر کی سب سے قدیم ترین سند دینے والی یونیورسٹی ہے اور اسلامیات سیکھنے کے لیے سب سے مشہور یونیورسٹی کے طور پر مشہور ہے۔ اعلی تعلیم کے علاوہ الازہر تقریباً 20 لاکھ طلبہ والے اسکولوں کے قومی نیٹ ورک کی نگرانی کرتا ہے۔ 1996ء تک مصر میں 4،000 سے زیادہ تدریسی ادارے اس یونیورسٹی سے وابستہ تھے۔
دولت فاطمیہ کے ذریعہ 970ء یا 972ء میں اسلامی تعلیم کے ایک مرکز کی حیثیت سے قائم کیا گیا۔ یہاں قرآن و شریعت کے ساتھ ساتھ منطق ، نحو و صرف ، بلاغت اور اسلامیات کی تعلیم دی جاتی ہے۔ آج یہ دنیا بھر میں عربی ادب اور اسلامیات کا مرکزی ادارہ تصور کیا جاتا ہے۔ 1961ء میں اس کے نصاب میں اضافی غیر مذہبی مضامین شامل کردیے گئے۔
اس کی لائبریری کو صرف دار الكتب والوثائق القومية کے لیے مصر میں اہم سمجھا جاتا ہے۔ الازہر مطبوعات کے تحفظ اور ان کی آن لائن ("الازہر آن لائن پراجیکٹ") کو شائع کرنے کے لیے تاکہ آخرکار لائبریری کے پورے نایاب مخطوطات کے مجموعہ تک آن لائن رسائی شائع کی جاسکے ، جس میں تقریباً سات لاکھ صفحات پر مشتمل مواد شامل ہے، مئی 2005ء میں الازہر نے دبئی کے انفارمیشن ٹکنالوجی انٹرپرائز ، آئی ٹی ایجوکیشن پروجیکٹ (ITEP) کی شراکت میں محمد بن راشد آل مکتوم پراجیکٹ کا آغاز کیا۔
فاطمی حکومت کے چوتھے خلیفہ’’ المعز الدین اللہ‘‘ شمالی افریقہ سے بحر اوقیانوس تک کی ریاست کو دولت فاطمیہ کے تحت لانے کے بعد مصر کی طرف متوجہ ہوئے، چنانچہ انھوں نے مصر کو اپنی حکومت کے تحت لانے کے لیے ’’جوہر صقلی‘‘ کو ایک ہزار فوج کا رئیس بناکر اس کی طرف روانہ کر دیا، اس کے ہاتھوں فاطمی حکومت کو 17؍ شعبان 358ھ مطابق 969ء میں مصر پر فتح حاصل ہوئی، مصر کی نئی راجدھانی کے لیے ’’جوہر صقلی‘‘ ہی نے ایک مسجد قائم کی اور اس کا نام ’’جامع القاہرۃ‘‘ رکھا، کچھ صدی کے بعد یہ مسجد ’’جامع القاہرۃ‘‘ کی بجائے ’’الجامع الازہر‘‘ کے نام سے مشہور و معروف ہوئی،
اس مسجد کی بنیاد 24 جمادی الاولی 359ھ مطابق اپریل 970ء میں رکھی گئی اور 7 رمضان 361ھ مطابق 23 جون 972ء میں پایہ تکمیل کو پہنچی،
فاطمی حکومت کے دور 969ء سے 1170ء تک تشیع افکار و تعلیمات غالب رہیں، مگر جب 1171ء میں مصر کی باگ و دوڑ سلطان صلاح الدین ایوبی کے ہاتھ میں آئی، تواہل سنت و جماعت کے افکار و عقائد غالب ہوئے۔
یہ مسجد اپنی گونا گوں دینی و ملی خدمات کی بدولت جامعہ کی شکل اختیار کر گئی اور دیکھتے ہی دیکھتے یہ جامعہ ’’جامعہ ازہر شریف‘‘ کے نام سے پوری دنیا میں مشہور و معروف ہو گیا، آج یہ جامعہ عالم اسلام کی وہ عظیم درس گاہ ہے جس میں دینی اور دنیوی تمام علوم کی تعلیم دی جاتی ہے، دینی تعلیم کے لیے جامعہ ازہر شریف کو عالم اسلام بلکہ پوری دنیا کا مرجع مانا جاتا ہے۔ اس وقت ازہر کے طلبہ کی ٹوٹل تعداد 10 لاکھ سے زیادہ ہے جس میں تقریباً 50 ہزار غیر ملکی طلبہ ہیں۔ جن کا تعلق 100 سے زائد ممالک سے ہے ،ان طلبہ کی تعلیم و تربیت کے لیے 6 ہزار سے زائد فقط مصر میں ازہر کے معاہد(انسٹیٹیوٹس) اور اسکولز عالم وجود میں آئے۔
جامعہ ازہر میں تعلیم سے متعلق تمام شعبہ جات کی تعداد تقریباً 70 ہیں۔ یہاں پر عصر حاضر کی عالمی جامعات میں اعلیٰ تعلیم کے جتنے شعبے ہیں وہ سب جامعہ ازہر میں بوجہ اکمل موجود ہیں ، یعنی میڈیکل، انجنیرنگ، ںسائنس اور دینی تمام قسم کے شعبے اور تخصصات مثلا تفسیر اور علوم قرآن ،حدیث اور علوم حدیث،، فقہ اور اصول فقہ ،کلام اور عقیدہ، دعوہ ، اسلامی معاشیات ،بینکاری،تجارت،عربی زبان و ادب ،تصوف ،تربیت،سیرت، قراءت و تجوید، افتاء ، فکر جدید اور مطالعہ غرب ،استشراق و تبشیر ،تقابل ادیان اور اسلامی ثقافت و حضارت وغیرہ سب کے سب تخصصات بحمد اللہ تعالی جامعہ ازہر میں موجود ہیں۔ مصری طلبہ کے لیے حضانہ یعنی نرسری 2 سال، پرائمری 6 سال اور ثانویہ یعنی ہائی اسکول 3 سال، اس کے بعد کلیہ یعنی بی اے 4 سال (بی اے کچھ کلیات میں 5 سال کا بھی ہے) پھر ماجستر یعنی ایم اے 4 سال جس کے اخیر کے 2 سال میں 400 ؍500 صفحہ کا رسالہ لکھوایا جاتا ہے، اس کے بعد پی ایچ ڈی کم از کم 3 سال کی ہوتی ہے اس میں بھی کسی موضوع پر رسالہ لکھوایا جاتا ہے ۔
غیر ملکی طلبہ کے لیے نرسری اور پرائمری تو نہیں ہے، البتہ ان کے لیے ایک اضافی شعبہ ’’ معھد الدراسات الخاصۃ للغۃ العربیۃ لغیر الناطقین بہا‘‘ اور’’ مرکز تعلیم اللغۃ العربیۃ للوافدین‘‘ ہے، جس میں غیر ملکی طلبہ(جو مصر میں بغیر کسی معادلہ کے تعلیم حاصل کرنے آتے ہیں) شروع میں عربی زبان سیکھنے کے لیے داخل ہوتے ہیں، باقی ان کے دوسرے مراحل بھی مصری طلبہ ہی کی طرح ہوتے ہیں ، ہاں ایک بات اوران سے مختلف ہوتی ہے وہ یہ کہ وافدین کو کلیہ کے مرحلہ میں ہر سال کم از کم ایک پارہ حفظ کرکے اس کا تحریری و تقریری امتحان دینا لازمی ہوتا ہے، مگر مصر ی طلبہ کا معاملہ وافدین سے مختلف ہوتا ہے، ان کو ہر سال ساڑھے سات پارے حفظ کرکے اس کا تحریری و تقریری امتحان دینا ضروری ہوتا ہے، اس طرح مصری طلبہ کلیہ کے مرحلہ میں ہی حافظ قرآن ہو جاتے ہیں، یہ جامعہ ازہر کا تمام اسلامی جامعات کے درمیان خاص وصف اور طرئہ امتیاز ہے،اس کے علاوہ جامعہ ازہر میں سہ ماہی ’’دورہ تدریبیہ‘‘ جسے ’’ ائمہ کورس‘‘ بھی کہتے ہیں، ملک اور بیرون ملک کے لیے مسلسل پورے سال رواں دواں رہتا ہے ،اس میں تمام اسلامی مضامین ،اسلامی معاشیات و اقتصاد ، کمپیوٹر ،انٹرنیٹ اور دیگر تمام اسلامی موضوعات پر لیکچرز ہوتے ہیں ، ہم یہاں پر مرحلہ ثانویہ(ہائی اسکول)، کلیات(بی اے)، ماجستیر(ایم اے) اور دکتوراہ(پی ایچ ڈی) کا تفصیلی منہج پیش کر تے ہیں:
مرحلئہ ثانویہ (ہائی اسکول):
مرحلہء ثانویہ (ہائی اسکول)میں یہ مواد ومضامین پڑھائے جاتے ہیں:
(1)الفقہ (2) التفسیر (3) الحدیث ( 4) القرآن الکریم (5) التوحید (6) التجوید (7) النحو( 8) الصرف (9) البلاغۃ (10) الادب والنصوص (11) الانشاء (12) التاریخ (13) الجغرافیا (14) اللغۃ الاجنبیۃ ، انگریزی یا فرنسی ،(15)المطالعۃ والنصوص (16)المحفوظات ۔ اس کے علاوہ سائنس ،معاشرتی علوم ،علم الاجتماع ، العروض والقوافی پرائمری کے مرحلہ ہی میں پڑھا دئے جاتے ہیں،
تفصیلی نصاب 1:کلیہ اصول الدین
(بی اے) کے پہلے سال میں یہ مضامین پڑھائے جاتے ہیں:
پہلے سال کے مضامین: (1)تاریخ السنۃ النبویۃ(2) علوم القرآن(3) نظم اسلامیۃ (4) نحو وصرف (5) منطق قدیم(6) فقہ (7) تفسیر تحلیلی (8) حدیث تحلیلی (9) توحید(10) اصول دعوۃ(11) تصوف (12) ملل ونحل(13) علوم حدیث(14) قصص قرآن کریم(15) لغۃ اوروبیۃ انجلیزی یا فرنسی (16) حفظ قرآن کریم ۔
دوسرے سال کے مضامین:(1) منطق قدیم(2) فلسفۃ عامۃ (3) علوم قرآن (4) علوم حدیث (5) خطابۃ (6) شبھات حو الحدیث (7) فقہ(8) تفسیر تحلیلی(9) توحید (10) نظم اسلامیۃ(11) اخلاق اسلامیۃ(12) تیارات فکریۃ(13) ادب وبلاغۃ (14)شبھات حول القرآن(15) لغۃ اوروبیۃ انگلش یا فرنچ(16)حفظ قرآن کریم ۔ ان دو سالوں کے بعد کلیہ اصول الدین کے تخصص کی چار فرعیں نکلتی ہیں جن کے منہج کی تفاصیل مندرجہ ذیل ہیں:
(1) تفسیر وعلوم قرآن میں تخصص:
تیسرے سال شعبہ تفسیر وعلوم قرآن کے مواد:
(1) التفسیر التحلیلی (2) التفسیر الموضوعی(3) مناھج المفسرین (4) علوم القرآن (5) السیرۃ التحلیلیۃ من الکتاب والسنۃ (6) الحدیث (7) الدخیل فی التفسیر(8) التوحید (9) الخطابۃ (10) علم الرجال ومناھج المحدثین (11) التیارات الفکریۃ المعاصرۃ (12) الفقہ (13) اللغۃ الاوروبیۃ انگلش یا فرنچ (14)حفظ قرآن کریم (15) ذ خائر تفسیر (16) تدوین قرآن(17) شبھات حول القرآن والرد علیہا ۔
چوتھے سال شعبہ تفسیر وعلوم قرآن کے مضامین : (1)التفسیر التحلیلی(2) الدخیل فی التفسیر (3) قاعۃ البحث (4) مناھج المفسرین(5) السیرۃ التحلیلیۃ من الکتاب والسنۃ (6) الاستشراق والتبشیر(7) اصول الفقہ(8) اللغۃ الاوروبیۃ انگلش یا فرنچ (9) الفلسفۃ الاسلامیۃ (10) الحدیث الموضوعی (11) التفسیر الموضوعی(12) علوم القرآن (13) الحدیث التحلیلی (14)حفظ القرآن الکریم ۔
(2) علوم حدیث میں تخصص :
تیسرے سال شعبہ علوم حدیث کے مواد :
(1)تخریج (2) توحید (3) سیرۃ تحلیلیۃ(4) دراسۃ الاسانید (5) مناھج المفسرین (6) خطابۃ(7) حدیث تحلیلی (8) حدیث موضوعی(9) تصوف(10) مصطلح الحدیث(11) شبھات حول السنۃ النبویۃ(12) مناھج المحدثین (13) تفسیر موضوعی(14) وسائل تبلیغ الدعوۃ (15) قضایا فقھیۃ معاصرۃ (جدید فقھی مسائل ) (16) حفظ قرآن کریم ۔
چوتھے سال شعبہ علوم حدیث کے مضامین :(1)مناھج الدعوۃ (2) تفسیر موضوعی (3) مناھج المحدثین (4) علل الحدیث (5) توحید (6) مختلف الحدیث و مشکلہ(7) حدیث تحلیلی (8) حدیث موضوعی (9) مصطلح الحدیث (10) دفع الشبھات حول الحدیث (11) تخریج (12) سیرۃ (13) دخیل فی التفسیر(14) استشراق والتبشیر(15) ملل و نحل(16) اصول فقہ (17) حفظ قرآن کریم ۔
(3) عقیدہ و فلسفہ میں تخصص:
تیسرے سال شعبئہ عقیدہ و فلسفہ کے مواد:
(1)توحید (2)فلسفہ اسلامیۃ(3) فلسفۃ یونانیۃ(4) منطق حدیث و مناہج بحث(5) ملل و نحل(6) تیارات فکریۃ(7) اخلاق فلسفیۃ(8) تصوف(9) فرق اسلامیۃ(10) علم نفس(11) خطابۃ(12) وسائل تبلیغ الدعوۃ(13) تفسیر موضوعی(14) مناہج مفسرین(15) حدیث موضوعی(16) مناہج محدثین(17) قضایا فقہیۃ معاصرۃ(18) القرآن الکریم ۔
چوتھے سال شعبئہ عقیدہ و فلسفہ کے مضامین:
(1)توحید (2)فلسفۃ اسلامیۃ (3)نصوص قرآنیۃ وفلسفیۃ (4)الفلسفۃ الاوربیۃ الحدیثۃ و المعاصرۃ (5)فلسفۃ اوربییۃ فی العصور الوسطی (6)تیارات فکریۃ (7)تصوف اسلامی (8)استشراق و تبشیر (9)تفسیر موضوعی (10)مناہج مفسرین (11)مناہج محدیثین (12)تخریج حدیث (13)علم اجتماع (14)مناہج دعوۃ (15)اصول فقہ (16)القرآن الکریم ۔
(4) دعوہ اسلامیہ میں تخصص:
تیسرے سال شعبئہ دعوہ وثقافہ اسلامیہ کے مضامین :
(1) اصول الدعوۃ(2) الخطابۃ(3) الاستشراق والتبشیر(4) الثقافۃ الاسلامیۃ(5) التفسیر الموضوعی (6) الحدیث الموضوعی(7) التوحید (8) الحضارۃ الاسلامیۃ(9) اللغۃ العربیۃ(10) تاریخ الدعوۃ(11) وسائل تبلیغ الدعوۃ (12) مقارنۃ الادیان(13) مناھج المفسرین (14) علم الرجال(15) الفقہ(16)حاضر العالم الاسلامی (17) اللغۃ الاوروبیۃ(18) حفظ القرآن الکریم ۔
چوتھے سال شعبئہ دعوہ وثقافہ اسلامیہ کے مواد :
(1)الخطابۃ(2) التیارات الفکریۃ(3) تاریخ الدعوۃ(4) اللغۃ العربیۃ(5) الثقافۃ الاسلامیۃ(6) الاستشراق والتبشیر(7) الحدیث الموضوعی(8) التفسیر الموضوعی(9) مناھج الدعوۃ(10) الدعوۃ فی العصر الحدیث (11) اصول الفقہ(12) اللغۃ الاوروبیۃ(13) القرآن الکریم حفظ تحریری وشفوی(14) الفلسفۃ الاسلامیۃ(15) الفقہ(16) التخریج (17) الدخیل فی التفسیر (18) مناھج البحث العلمی(19) مقارنۃ الادیان ۔
دراسات علیا : (ایم اے، وپی ایچ ڈی):ایم اے و پی ایچ ڈی کے ابتدائی دو سال میں تقریبا کلیہ کے تخصص والے ہی مواد ہوتے ہیں البتہ بحثیں مختلف ہوتی ہیں، اس میں مطالعہ ،بحث اور مصادر و مراجع کی طرف کثرت سے رجوع اور محنت و مشقت کلیہ سے بہت زیادہ مطلوب ہوتی ہے ،ایم اے کا دو سال پاس کرنے کے بعد ایم اے کا مقالہ کسی خاص موضوع پر لکھنا ہوتا ہے ،اس کی مدت کم از کم دو سال ہوتی ہے جسے ’’ رسالۃ التخصص الماجستیر‘‘ کہتے ہیں،پاک و ہند میں اسے ایم فل کا درجہ دیا جا تا ہے ،اس کے بعد پی ایچ ڈی کا مقالہ ’’رسالۃ العالمیۃ الدکتوراۃ‘‘ لکھنا ہوتا ہے جس کی مدت کم از کم تین سال ہوتی ہے ،تقریبا تمام کلیات کے دراسات علیا کا یہی طریقئہ کار ہوتا ہے۔
دراسات علیا (ایم اے،وپی ایچ ڈی)شعبہ علوم حدیث کے پہلے سال کے مضامین :
(1) تفسیر (2) علل الحدیث (3) مصطلح الحدیث(4) حدیث تحلیلی (5) حدیث موضوعی(6) مناھج بحث (7) الجرح والتعدیل (8) تخریج (9) لغۃ انجلیزیۃ(10) حفظ قرآن کریم ۔
دوسرے سال کے مضامین: (1) رجال الحدیث(2) حدیث تحلیلی (3) دفاع عن السنۃ (4) تفسیر تحلیلی (5) حدیث موضوعی(6) تحقیق تراث (7) تخریج و دراسۃ الاسانید(8) مصطلح الحدیث (9) لغۃ انجلیزیۃ (10) حفظ قرآن کریم ۔
ان دو سالوں کے بعد کم سے کم دو سال کے اندر کسی موضوع پر رسالہ لکھنا ہوگا، اس کے بعد پی ایچ ڈی میں تین سال کے اندر کسی موضوع پر رسالہ لکھنا ہوگا۔
2؛ کلیہ لغہ عربیہ
(بی اے )کلیہ لغہ عربیہ شعبہ عامہ کے مضامین :
پہلے سال کے مضامین: (1) القرآن الکریم(2) النحو (3) علم اللغۃ (4) قاعۃ البحث (5) البلاغۃ(6) علم الاصوات والتجوید (7) تاریخ الادب العربی(8) النصوص الادبیۃ(9) التفسیر (10) العروض والقوافی (11) الصرف(12) اللغۃ الاوروبیۃ(13) فن کتابۃ المقال(14) عبادات ( الفقہ)۔
دوسرے سال کے مضامین: (1) القرآن الکریم (2) النحو(3) قاعۃ البحث (4) البلاغۃ(5) المعاجم اللغویۃ(6) الصرف (7) تاریخ الادب العربی(8) النصوص الادبیۃ(9) اوزان الشعر وموسیقاہ(10) تاریخ العالم الاسلامی (11) التفسیر (12) معاملات (الفقہ) (13) اللغۃ الاوروبیۃ ۔
تیسرے سال کے مضامین: (1) القرآن الکریم (2) النحو(3) قاعۃ البحث(4) البلاغۃ(5) الصرف (6) تاریخ الادب العربی (7) النصوص الادبیۃ(8) الادب المقارن (9) النقد الادبی(10) اللھجات والقراء ات (11) تاریخ الادب الاندلسی ونصوصہ(12) اسرۃ و میراث ( الفقہ)(13) الحدیث (14) اللغۃ الاوروبیۃ۔
چوتھے سال کے مضامین: (1) القرآن الکریم(2) النحو(3) قاعۃ البحث(4) البلاغۃ(5) فقہ اللغۃ (6) تاریخ الادب العربی (7) النصوص الادبیۃ (8) الصرف(9) النقد الادبی (10) الادب الاسلامی (11) الحدیث الشریف (12) اصول الفقہ (13) اللغۃ الاوروبیۃ(14) علم الدلالۃ (15) کتب الصرف والنحو والبلاغۃ والادب ، کا تعارف شامل ہے ۔
عربی زبان و ادب میں مہارت اور تخصص کے لیے بنیادی طور پر نحوصرف بلاغت اور پھر انشاء پر عبور ضروری ہے ،مذکورہ مضامین جب اچھی طرح سے پڑھے جائیں تو یہ سب مسئلہ حل ہوجائے گا،عربی زبان بولنے میں مہارت حاصل کرنے کے لیے ،محادثہ اور گفتگوکا ماحول ہونا ضروری ہے، مصر میں بہت سارے سینٹر ہیں اگر اس میں داخلہ لے لیا جائے تو عربی زبان بولنے میں یہ سینٹر کافی معاون ثابت ہوں گے۔
(بی اے )کلیہ دراسات اسلامیہ عربیہ کے مضامین :
پہلے سال کے مضامین: (1) القرآن الکریم (2) التفسیر وعلوم القرآن(3) توحید (4) فقہ مذہبی(العبادات)(5) نحو وصرف (6) اصول الفقہ(6) بلاغۃ(7) العروض والقافیۃ(8) التجوید (9) تاریخ التشریع (10) الادب الجاھلی والاسلامی والنقد(11) اللغۃ الاجنبیۃ(12) مختارات الحدیث (13) علوم الحدیث (14) تاریخ الدولۃ الامویۃ والحضارۃ الاسلامیۃ ۔
دوسرے سال کے مضامین : (1) القرآن الکریم (2) التفسیر (3) التوحید(4) فقہ مذہبی (الحدود)(5) اصول الفقہ(6) نحو و صرف (7) البلاغۃ(8) المنطق (9)تاریخ الدولۃ العباسیۃ(10) المعاجم والھجات العربیۃ(11) الادب والنقد (12) الحدیث الشریف (13) اللغۃ الاجنبیۃ ۔
تیسرے سال کے مضامین: (1) القرآن الکریم(2) التفسیر (3) توحید (4) اصول الفقہ(5) فقہ مذہبی (المعاملات)(6) النحو والصرف(7) البلاغۃ(8) دراسات عربیۃ فی النصوص(9) التیارات الفکریۃ(8) الفلسفۃ والتصوف (9) فقہ اللغۃ والاصوات (10) التربیۃ و علم النفس (11) اللغۃ الاجنبیۃ (12) قاعۃ البحث(13) الحدیث الشریف (14) الادب والنقد(15) قاعۃ البحث فی اصول الفقہ والفقہ والتفسیر ۔
چوتھے سال کے مضامین: (1) القرآن الکریم(2) توحید (3) التفسیر (4) اصول الفقہ(5) الفقہ المقارن(6) النحو و الصرف(7) البلاغۃ (8) دراسات عربیۃ فی نصوص(9) تیارات فکریۃ(10) الحدیث الشریف (11) احوال شخصیۃ(12) ادب حدیث ونقد(13) قاعۃ البحث فی دراسات عربیۃ (14) مناھج وطرق التدریس ۔
کلیہ دعوہ اسلامیہ(بی اے):
(بی اے )کلیہ دعوہ اسلامیہ کے مضامین :
پہلے سال کے مضامین: (1) الملل والنحل (2) الفرق الاسلامیۃ(3) الثقافۃ الاسلامیۃ (4) التصوف(5) السیرۃ النبویۃ(6) التفسیر(سورۃ النور) (7)علوم القرآن(8) الحدیث الشریف(9) علوم الحدیث (10) النشاط الثقافی(11) اللغۃ العربیۃ (12) مناھج الدعوۃ(13) انگلش یا فرنچ (14) علم النفس(15) خطابۃ (16) قرآن(حفظ)(17) تجوید (18) العقیدۃ(19) اصول الدعوۃ(20) رکائز الدعوۃ(21) الفقہ ۔
دوسرے سال کے مضامین : (1) الملل والنحل (2) الدعوۃ (3) النظم الاسلامیۃ(4) خطابۃ(5) الحدیث الشریف (6) علوم الحدیث (7)التفسیر(سورۃ لقمان) (8) علوم التفسیر (9) النشاط الثقافی(10) اللغۃ العربیۃ(11) مناھج الدعوۃ(12) حیاۃ الصحابۃ(13) العقیدۃ(14) التصوف(15) الفرق الاسلامیۃ (16) انگریزی /فرینچ(17) قرآن کریم (حفظ) (18) التجوید(19) وسائل الدعو ۃ(20) الفقہ ۔
تیسرے سال کے مضامین :(1) حضارۃ الدین (2) الخطابۃ(3) التفسیر(سورۃ المائدۃ) (4) علوم التفسیر (5) الفقہ(6) انگریزی/فرینچ (7) اللغۃ العربیۃ(8) النشاط الثقافی (9) مناھج البحث العلمی (10) تاریخ الدعوۃ(11) الحدیث الشریف (12) الملل والنحل (13) الاستشراق والتبشیر(14) تیارات اسلامیۃ فکریۃ(15) قرآن کریم(حفظ)(16) التجوید(17) علوم الحدیث (18) النظم الاسلامیۃ ۔
چوتھے سال کے مضامین: (1) النظم السیاسی (2) النظم المالی(3) الدعوۃ(4) الملل والنحل (5) انگریزی تکلم(6) الحدیث الشریف (7)علوم الحدیث (8) اصول الفقہ(9) اللغۃ العربیۃ(10) تیارات اسلامیۃ(11) الملل والنحل (12) اخلاق اسلامیۃ(13) التفسیر (14) علوم التفسیر (15) حاضر العالم الاسلامی (16) اللغۃ الاوروبیۃ(17) قرآن کریم (حفظ) (18) تجوید (19) اعجاز العلمی فی القرآن الکریم۔
کلیہ شریعہ اسلامیہ(بی اے):
کلیہ شریعہ اسلامیہ(بی اے ) کے مضامین :
پہلے سال کے مضامین:(1) الفقہ(2) علوم الحدیث (3) تاریخ التشریع الاسلامی (4) اللغۃ العربیۃ(5) اللغۃ الاجنبیۃ(6) تفسیر آیات الاحکام (7) الفقہ المقارن(8) اصول الفقہ (9) التوحید (10) حفظ القرآن الکریم (11) قضایا فقھیۃ معاصرۃ (جدید فقھی مسائل) (12) قاعۃ البحث ۔
دوسرے سال کے مضامین: (1) الفقہ المقارن (2) اصول الفقہ(3) التوحید (4) اللغۃ العربیۃ(5) تفسیر آیات الاحکام(6) لغۃ اجنبیۃ (7) الحدیث الشریف (8) الفقہ(9) قضایا فقھیۃ معاصرۃ (جدید فقھی مسائل )(10) احوال شخصیۃ (11)حفظ القرآن الکریم (12) قاعۃ البحث ۔
تیسرے سال کے مضامین : (1)الفقہ(2) منھج الدعوۃ (3) الفقہ المقارن (4) احوال شخصیۃ (5) تفسیر آیات الاحکام (6) لغۃ اجنبیۃ (7)الحدیث الشریف (8) اصول الفقہ(9) اللغۃ العربیۃ (10) قضایا فقھیۃ معاصرۃ (جدید فقھی مسائل)(11) حفظ القرآن الکریم (12)قاعۃ البحث ۔
چوتھے سال کے مضامین: (1) التفسیر (2) قواعد الفقہ(3) اللغۃ العربیۃ(4) لغۃ اجنبیۃ (5) الفقہ(6) احادیث احکام (7) الفقہ المقارن(8) اصول الفقہ(9)حفظ القرآن الکریم(10) قضایا فقھیۃ معاصرۃ (جدید فقھی مسائل)(11) البحث ۔
دراسات علیا (ایم اے)فقہ مقارن کے بعض اہم مضامین: (1)القرآن الکریم،(2) النظریات العامۃ فی المعاملات فی الفقہ الاسلامی(3)فقہ الکتاب والسنۃ (البیوع)(4)،الفقہ الاسلامی المقارن بالقانون الوضعی فی الشرکات(5)نظام الاسرۃ(6) اصول الفقہ (اثر القواعد الاصولیۃ)(7)الفقہ الاسلامی المقارن بالقانون الوضعی فی المعاملات (الاجارۃ)(8)فقہ الکتاب والسنۃ (عقود الولایات)(9)الفقہ الاسلامی المقارن بالقانون الوضعی فی عقود التوثیقات(10)دراسۃ احد المجتھدین (11)ضوابط الاجتھاد (12) اللغۃ الاجنبیۃ ۔
دراسات علیا(ایم اے) اصول فقہ کے بعض اہم مضامین:
(1) اثر القواعد الاصولیہ (الحکم الشرعی وانواعہ،الامر والنھی،البطلان والفساد،التکلیف)کتاب التمھید فی تخریج الفروع علی الاصول للاسنوی الشافعی اور مفتاح الوصول الی بنا الفروع علی الاصول للتلمسانی المالکی،(2)تاریخ علم اصول الفقہ ،منھج الائمۃ الاربعۃ فی الاستنباط ،(3)مقاصد الشریعۃ (الموافقات للشاطبی،الفروق للقرافی،مقاصد الشریعۃ لطاھر بن عاشور (4)اصول الفقہ المقارن (الحنفی ) التوضیح علی التنقیح،فواتح الرحموت شرح مسلم۔
شعبہ تجوید و قراء ت :
شبرا مصر کے معھد القراء ات میں دو سال عام تجوید کے بارے میں کتابیں پڑھائی جاتی ہیں،پھر تین سال عالیہ اور تین سال کے تخصص کا مرحلہ طے کرنا ہوتا ہے، اس طرح یہ آٹھ سال کا تجوید و قراء ت کا کورس ہے ،اس کے علاوہ کلیۃ القرآن الکریم طنطا میں(بی اے ) چار سال، دراسات علیا (ایم اے ) چار سال اور(پی ایچ ڈی ) یعنی ڈاکٹریٹ تین سال کروایا جاتا ہے ۔
کتب خانہ
کتب خانہ جامعہ الازہر ایک عظیم کتب خانہ ہے جو مسلمانوں کے لیے اور پوری دنیا کے لیے علم کا ڈھیروں خزانہ محفوظ کیے ہوئے ہے۔